

**Drugi Javni poziv za prijavu u projekat „Obrti nude budućnost“ (HabiZu)**

**Rok za prijavu: 30.04.2021. godine**

**I. Opšte informacije „HabiZu“**

**Šta je to HabiZu?**

HabiZu je skraćenica za naziv „Obrti nude budućnost“. Radi se o projektu koji će trajati tri godine i njime je predviđeno povećanje kompetencija na tržištu rada za ukupno 120 kandidata kroz regrutaciju, dokvalifikaciju i integraciju kvalifikovanih radnika u njemačka obrtna zanimanja za vrijeme trajanja projekta.

Kandidati će se sami prijavljivati na javni poziv, a učesnici će biti odabrani na intervjuima. Odabrani kandidati (40 kandidata godišnje) će učiti njemački jezik u Bosni i Hercegovini, a nakon položenog kursa će steći pravo da budu korisnici mjera dokvalifikacije koje će za njih organizovati obrtničke komore u Koblencu, Minhenu i Potsdamu.

Projekat je izvanredna prilika za naša nezaposlena lica da steknu savremena znanja i vještine u skladu sa njemačkim obrazovnim i strukovnim standardima.

Projekt provode **Agencija za rad i zapošljavanje Bosne i Hercegovine (ARZBiH)** u saradnji sa entitetskim zavodima za zapošljavanje i Zavodom za zapošljavanje Brčko distrikta BiH i **Savezna agencija za rad SR Njemačke (Bundesagentur für Arbeit - BA)** u saradnji sa **Udruženjem njemačkih obrta (Zentralverband des Deutschen Handwerks - ZDH).**

**Zašto učestvovati u projektu HabiZu?**

Polaznici u projektu će imati izvanrednu priliku da nauče njemački jezik i da steknu savremena znanja i vještine u skladu sa njemačkim obrazovnim i strukovnim standardima. Svim polaznicima će biti plaćeni troškovi smještaja, ishrane i zdravstvenog osiguranja, kako u Bosni i Hercegovini, tako i u Njemačkoj.

**II. Vaša prijava za projekat "HabiZu"**

**Pod kojim uslovima mogu učestvovati u projektu HabiZu?**

1. Državljanin ste Bosne i Hercegovine sa stalnim prebivalištem u državi;
2. Završili ste najmanje 3 godine redovnog stručnog obrazovanja u javnoj instituciji u Bosni i Hercegovini;
3. Imate odgovarajuću kvalifikaciju (molimo pregledajte spisak u prilogu da biste provjerili);
4. Iskusni ste kvalifkovani radnik ili ste tek dobili diplomu;
5. Poznavanje njemačkog jezika je dobrodošlo, ali nije obavezno.

**Šta obuhvata učešće u projektu HabiZu? - Program**

1. Prijava i odabir učesnika
   1. Pošaljite prijavu sa kompletnom dokumentacijom putem e-poštom;
   2. Primite poziv za online intervju;
   3. Obavite intervju putem Skype-a;
   4. Primite poziv za učešće u projektu;
2. Kvalifikacija i pokretanje postupka priznavanja
   1. Besplatan kurs njemačkog jezika u Sarajevu, do nivoa B1;
   2. Šestomjesečna stipendija od oko 780 KM (za mjesečne troškove smještaja, ishrane i zdravstvenog osiguranja tokom kurseva jezika);
   3. Pokretanje postupka priznavanja diplome i besplatan prijevod potrebnih dokumenata.
3. Posredovanje, priprema i polazak
   1. Upoznajte različite poslodavce - obavite uspješan intervju za zapošljavanje tokom obrazovanja radi priznavanja diplome u Njemačkoj;
   2. Preuzimanje takse za izdavanje vize od strane njemačke ambasade u Sarajevu
   3. Refundacija troškova putovanja za Njemačku do 300 KM uz predočenje odgovarajućeg dokaza
4. Integracija, kvalifikacija i rad u Njemačkoj
   1. Dolazak u Koblenz, Potsdam ili Minhen;
   2. Ako je potrebno, dalje besplatno usavršavanje stručnog jezika od B1;
   3. Preuzimanje troškova i organizacija mjera prilagodbe kako bi se postiglo puno priznanje referentnog zanimanja u Njemačkoj;
   4. Podrška integraciji u Njemačkoj uz takozvanog "staratelja" (npr. Kod traženja stana, otvaranje bankovnog računa itd.).

**Četri koraka do uspješne prijave**

**Posjetite internet stranicu** [**www.arz.gov.ba**](http://www.arz.gov.ba) **ili** <http://www.obrti-nude-buducnost.de/bs>

1. Preuzmite obrazac za prijavu i kontrolni list;
2. Isprintajte, popunite, potpišite i nakon toga skenirajte Obrazac za prijavu;
3. Prikupite, isprintajte i skenirajte sve potrebne dokumente sa kontrolnog lista;
4. Skenirani obrazac za prijavu i sve skenirane dokumente putem jednog e-maila pošaljite na adresu [handwerk@arbeitsagentur.de](mailto:handwerk@arbeitsagentur.de)

Nepotpune prijave neće biti uzetе u obzir!